|  |
| --- |
| Корпоративни комуникации |
| А1 България |
| 0882 201 209 |
| http://www.а1.bg |
| http://www.facebook.com/A1Bulgaria |

София,

18.06.2024 г.

**Стажантската програма на А1 дава възможност за кариерен старт в технологиите на над 1500 млади хора от създаването си досега**

* Инициативата се провежда целогодишно вече 20 години и е с продължителност 3, 6 или 9 месеца
* Над 1500 млади хора са получили възможност да започнат кариерата си в технологичния сектор от създаването на програмата
* Всяка година в нея участват средно 120 младежи
* 35% от стажантите остават на постоянен договор в компанията

Вече 20 години А1 организира целогодишна стажантска инициатива, с която дава шанс на младежи за силен старт в кариерата в различни професионални области, свързани с технологиите.От началото на 2024 година досега близо 50 стажанти са се присъединили към компанията, като до края на годината се очаква броят им да достигне 120. През 2023 година 35% от участниците в целогодишната стажантска програма продължиха работа в компанията на постоянен договор. От създаването на инициативата през 2004 година досега на стаж в А1 са преминали близо 1500 стажанти. Предвид разширяващата се сфера на дейност на А1 в областта на IT и ICT услугите, всяка година младежите получават все повече възможности за развитие в многообразни професионални области.

“Подкрепяме младите хора на старта на професионалния им път, водени от убеждението, че комбинацията между опита и ентусиазма са формулата на успеха. Това е още по-валидно за технологичните лидери като А1, в които иновациите вървят ръка за ръка с необятните възможности за професионално развитие на хората в екипа. В края на 2023 година бяхме отличени със сертификата Great Place to Work. Работим в един от най-динамичните сектори и непрекъснато разширяваме сферата си на дейност в нови области, като IT и ICT услугите, което създава все повече възможности млади хора с различни специалности и интереси да открият своя първи досег с реалния бизнес. Приемаме за наша мисия да насърчаваме проактивни и отговорни млади хора да се учат и развиват в избраното от тях направление”, **коментира Миглена Узунова-Цекова, старши директор „Човешки ресурси“ и член на Лидерския екип на А1 България.**

Продължителността на стажа в А1 може да бъде между 3 и 9 месеца, като за разлика от традиционните програми, стажантите могат да кандидатстват и да стартират в компанията по всяко време на годината, според нуждите на бизнеса. По време на стажа

си в А1 студентите получават месечно възнаграждение за труда си, могат да се възползват от служебна SIM карта и мобилен телефон, както и от множество други социални придобивки.

Желаещите да се включат в инициативата могат да кандидатстват за обявена стажантска позиция през кариерните страници на [А1.bg](https://jobs.a1.com/bg/) и в кариерните центрове на водещите университети, с които А1 има изградени партньорски отношения. Сред тях са Техническият университет – София, Факултет по математика и информатика на Софийския университет „Св. Климент Охридски“, Висше училище по телекомуникации и пощи, Университета за национално и световно стопанство, Американския университет в България и много други.

Мнозинството от кандидатстващите за стаж в А1 (70%) подават документи през сайта на А1, а други 30% се присъединяват след участие в кариерни форуми, хакатони, съвместни инициативи с учебни заведения, включително платформи за привличане на таланти.

Целогодишната стажантска инициатива има и свое специализирано издание - Лятната академия на А1, което предстои да стартира през юли.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2023 г. A1 България отчита приходи от 749,7 млн. евро, а сравнимата EBITDA e 303,7 млн. евро.*

***A1 Group*** *е водещ телекомуникационен доставчик в Централна и Източна Европа с повече от 29 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2023 година възлизат на 5,3 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*